Okresná prokuratúra Prešov 
Masarykova 16, 080 97 Prešov 	

Sp. zn. : 2 Pv 593/13/7707	Prešov, 9.2.2015
EEČ : 2-58-138-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 11.11.2013, spisová značka 2 Pv 593/13/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 11.11.2013, spisová značka 2 Pv 593/13/7707, bola určená obvinenej skúšobná doba v trvaní 12 mesiacov.
Odôvodnenie:
Uznesením podľa § 216 ods. 1 Tr. por., sp. zn. 2Pv 593/13/7707 zo dňa 11.11.2013, prokurátor OP XXXXX po splnení zákonných podmienok podmienečne zastavil trestné stíhanie obv. XXXXX stíhanej pre prečin krádež podľa § 212 ods. 2 písm. f) Trestného zákona, ktorý spáchala na tom skutkovom základe, že dňa 09.08.2013 v čase okolo 20.30 hod. v predajni XXXXX v Prešove na ul. Arm. gen. Svobodu 23 vykonala krádež tovaru - zemiakov skorých v hodnote 0,68,-Eur, 1 ks kávy zn. XXXXX 100 g v hodnote 1,39,-Eur, 1 ks mrkvy v hodnote 0,81,-Eur, 1 ks salámy Poličan 300 g v hodnote 1,99,-Eur, 1 ks salámy mini 220 g v hodnote 1,99,-Eur a to tak, že na predajnej ploche si odvážila zemiaky a mrkvu, pričom po odvážení a nalepení lístka s váhou na sáčky s tovarom si do sáčka doložila ďalšie zemiaky a mrkvu a kávu spolu s dvoma salámami si vložila do svojej kabelky, ktorú mala pri sebe a následne prešla cez pokladničnú zónu bez zaplatenia uvedeného tovaru, čím takto pre spol. Kaufland v.o.s., Trnavská cesta 41/A, 831 04 Bratislava, IČO: 35 790 164, spôsobila škodu krádežou v sume 6,86,-Eur, pričom bola za obdobný čin, priestupok proti majetku podľa § 50 ods. 1 zák. č. 372/1990 Zb. o priestupkoch, v predchádzajúcich dvanástich mesiacoch postihnutá a to dňa 19.07.2013 rozhodnutím v blokovom konaní, číslo pokutového bloku 17004608, ktoré nadobudlo právoplatnosť dňa 19.07.2013 a ktorým jej bola uložená pokuta nezaplatená na mieste v sume 10,-Eur. 

	Podľa § 216 ods. 2 Tr. por. bola obvinenej XXXXX uvedeným uznesením určená skúšobná doba v trvaní 12 mesiacov, ktorá začala plynúť nadobudnutím jeho právoplatnosti.

	Uznesenie prokurátora OP XXXXX podľa § 216 ods. 1 Tr. por. nadobudlo právoplatnosť dňa 22.11.2013.

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj v priebehu skúšobnej doby, že sa v trestnom stíhaní obvineného pokračuje.

	Vzhľadom k tomu, že skúšobná doba určená obvinenej pri podmienečnom zastavení jej trestného stíhania uplynula, bol v rámci probačného konania vykonaného Okresným súdom XXXXX sp. zn. 2Pr/2/2015 zisťovaný spôsob života obvinenej. Bol zadovážený odpis z jej registra trestov, správy  o  povesti z miesta trvalého bydliska a výpis z Ústrednej evidencie priestupkov Ministerstva vnútra Slovenskej republiky.  

	Obvinená má v odpise registra trestov doposiaľ tri záznamy. Prvé dva záznamy sú z rokov 1970 a 1979, tretí záznam je o konštatovanom podmienečnom zastavení jej trestného stíhania. Zo správ o povesti z Obvodného oddelenia PZ XXXXX - Juh a z Mestského úradu v Prešove je hodnotená kladne. Ako vyplýva z výpisu z Ústrednej evidencie priestupkov Ministerstva vnútra SR, obvinená sa v skúšobnej dobe podmienečného zastavenia trestného stíhania nedopustila žiadneho priestupku. 

	Na základe vyššie konštatovaných dokladov je teda zrejme, že obvinená počas skúšobnej doby viedla riadny život.

	Vzhľadom k tomu, že boli splnené všetky zákonné podmienky na to, aby sa obvinená v zmysle § 217 ods. 1 Tr. por. osvedčila, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Petráš
prokurátor